Diari Oficial de la Generalitat Valenciana


Sumari del DOGV 6643, del 03-11-2011 (2011/11943)

Informació pública de la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat Addenda I al gasoducte de transport secundari Marina Alta - Fase II i les seues instal·lacions auxiliars, als termes municipals de Teulada, Benissa i Senija, a la província d'Alacant, així com l'Estudi d'Impacte Ambiental i l'Estudi d'Integració Paisatjística. Expedient número CBREDE/2011/1/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11622


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat Addenda I al gasoducte de transport secundari Marina Alta - Fase II i les seues instal·lacions auxiliars, als termes municipals de Teulada, Benissa i Senija, a la província d'Alacant, així com l'Estudi d'Impacte Ambiental i l'Estudi d'Integració Paisatjística. Expedient número CBREDE/2011/1/03.  
  
 [2011/11939]  
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17 de la Llei d'Expropiació Forçosa i 56 del seu reglament (Decret de 26 d'abril de 1957), així com en el reglament (aprovat per Decret 162/1990, de 15 d'octubre, modificat per Decret 32/2006, de 10 de març, del Consell de la Generalitat), per a l'execució de la Llei 2/1989, de 3 de març, d'Impacte Ambiental, de la Generalitat Valenciana, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, se sotmet a informació pública la sol·licitud assenyalada que es detalla a continuació:  
Peticionari: Endesa Gas Transportista, SL, amb CIF B-50898352 i domicili a Saragossa (CP 50763), c/ Doctor Aznar Molina, 2.  
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del projecte denominat Addenda I al gasoducte de transport secundari Marina Alta - Fase II, als termes municipals de Teulada, Benissa i Senija, a la província d'Alacant, així com la Declaració d'Impacte Ambiental.  
  
Descripció de les instal·lacions: la present addenda recull les variants de traçat al projecte original que a continuació es detallen:  
  
Al terme municipal de Teulada, s'inicia la variant, al poc d'entrar al terme municipal, en el vèrtex V-61, girant cap al nord per vorejar unes finques fins a tornar al traçat original en el vèrtex V-65, pròxim a la posició 04. Una vegada passada la posició, el traçat torna a prendre el sentit nord i es prolonga per un camí, i creua el ferrocarril la carretera N-332 en una zona on ambdós es troben molt pròxims per continuar aprofitant els camins i arribar per estos fins a entrar al terme municipal de Benissa.  
Al terme municipal de Benissa, el traçat modificat al terme de Teulada entra en el de Benissa per un camí fins a arribar al vèrtex V-78 del traçat original. Després, es modifica des del vèrtex V-97 per aprofitar un camí per on transcorre fins a creuar l'assegador del camí de València, on ix d'este terme municipal per a entrar en el de Senija. Torna el traçat modificat al terme de Benissa creuant la carretera CV-745 i en paral·lel amb l'AP-7, i aprofitant la franja existent entre esta i la variant de carretera de Benissa, en construcció, circula entre les dues fins a tornar al traçat original en un punt molt pròxim a l'encreuament de la carretera CV-750.  
Al terme municipal de Senija, la variant s'inicia just abans de creuar la carretera d'accés a l'AP-7 després de la zona de peatge d'esta; a continuació gira en sentit nord-est creuant un rierol canalitzat i es prolonga per un camí paral·lel a la AP-7 fins arribar novament al terme de Benissa en la proximitat de la carretera CV-745.  
  
Longitud: s'incrementa el traçat en 286 metros lineals, amb la qual cosa la longitud final del gasoducte és de 21.080 metres.  
Pressupost: amb estes modificacions, el pressupost puja 50.654,00 euros respecte al projecte original, amb la qual cosa el pressupost final ascendix a la quantitat de tres milions dos-cents seixanta-nou mil tres-cents setanta-huit euros amb vint-i-cinc cèntims d'euro (3.269.378,25 €).  
El projecte inclou els plans parcel·laris d'expropiació i la relació concreta i individualitzada de béns i drets afectats.   
L'afecció a finques de propietat privada derivada de la construcció del projecte, es concreta en la forma següent:  
U. Expropiació forçosa dels terrenys sobre els quals s'han de construir les instal·lacions fixes en superfície.  
Dos. Per a les canalitzacions:  
A) Imposició de servitud permanent de pas de gas al llarg del traçat de la conducció, amb una amplària de quatre (4) metres, dos (2) a cada costat de l'eix, per on circularan enterrades la canonada o les canonades que es requerixen per a la conducció del gas. Esta servitud que s'establix estarà subjecta a les següents limitacions al domini:  
1. Prohibició d'efectuar treballs d'arada o similars a una profunditat superior a cinquanta centímetres, així com de plantar arbres o arbustos a una distància inferior a dos (2) metres, a comptar de l'eix de la canonada.  
2. Prohibició de realitzar qualsevol tipus d'obres, construcció, edificació, o d'efectuar qualsevol acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o el funcionament de les instal·lacions.  
B) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer temporalment qualsevol obstacle, i es faran les obres necessàries per a l'estesa i la instal·lació de la canalització i els elements annexos, i s'executaran els treballs o les operacions necessàries per als esmentats fins.  
Tres. Per al pas dels cables de connexió i els elements dispersors de protecció catòdica:  
A) Imposició de servitud permanent de pas en una franja de terreny d'un (1) metre d'ample, per on circularan enterrats els cables de connexió. Per als llits dispersors de protecció catòdica, la franja de terreny on s'establix la imposició de servitud permanent de pas tindrà una amplària corresponent a la de la instal·lació, més un metre a cada costat. Estes franges estaran subjectes a les limitacions següents:  
  
- Prohibició d'efectuar treballs d'arada o similars a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costa del cable de connexió, o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a una distància inferior a la indicada.  
- Lliure accés del personal i els elements necessaris per a poder vigilar, mantenir, reparar o renovar les instal·lacions amb pagament, si és el cas, dels danys que s'hi ocasionen.  
B) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació i en la qual es podran fer desaparéixer tots els obstacles, així com realitzar les obres necessàries per a l'estesa i el muntatge de les instal·lacions i els elements annexos, i s'executaran les obres i operacions necessàries per als esmentats fins.  
Cosa que es fa pública perquè siga coneguda per tota la gent i perquè totes aquelles persones naturals o jurídiques que es consideren afectades en els seus drets pugen examinar els projectes respectius al Servei Territorial d'Energia, situat a la Rambla Méndez Núñez, 41 (planta 5) d'Alacant, i presentar, en doble exemplar, en l'esmentat centre, les al·legacions que consideren oportunes en el termini de trenta dies a partir de l'endemà de la inserció d'este anunci. Transcorregut l'esmentat termini sense que s'hi hagen fet al·legacions, es considerarà conforme i decaurà en el dret al tràmit corresponent. Això, sense perjudici de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits. Els plans parcel·laris podran ser igualment consultats als ajuntaments afectats.   
  
Alacant, 22 de setembre de 2011.- El cap del Servici Territorial d'Energia, p. d. (R 01.09.2011, del conseller d'Economia, Indústria i Comerç): Rafael Muñoz Gómez.Relació concreta i individualitzada de béns i drets afectats del projecte: Addenda I al gasoducte de transport secundari Marina Alta - Fase II,   
i les seues instal·lacions auxiliars, a la província d'Alacant.  
  
  
  
  
  
  
  
  
  
  
  
  
  
  
  
Instal·lacions auxiliars  
  
  
  
  
Abreviatures utilitzades: Serv. m.l.=Servitud metres lineals; Serv. m²= Servitud metres quadrats; O.T. m² = Ocupació temporal metres quadrats; exp. m² = expropiació metres quadrats; PO = posició; PC = protecció catòdica  
  
  
  
\* \* \* \* \* \* \* \* \* \* \* \*  
  
  
  
  
Relación concreta e individualizada de bienes y derechos afectados del proyecto: Addenda I al Gasoducto de Transporte Secundario Marina Alta Fase-II y sus instalaciones auxiliares, en la provincia de Alicante.  
  
  
  
  
  
  
  
  
  
  
  
  
